b'\n_START_ARTICLE_\nSobekhotep VII.\n_START_SECTION_\nDokazi\n_START_PARAGRAPH_\nMerkaure Sobekhotep je dokazan na skarabejskem pe\xc4\x8datniku neznanega porekla in dveh kipih iz Karnaka, posve\xc4\x8denih Amonu. Eden od njiju je zdaj v Egip\xc4\x8danskem muzeju v Kairu, eden pa v muzeju Louvre. Kipa predstavljata Sobekhotepa in njegova sinova Bebija in Sobekhotepa._NEWLINE_Merkaure Sobekhotep je omenjen tudi na Torinskem seznamu kraljev (v Ryholtovi razli\xc4\x8dici v 8. vrstici 8. kolone, v Gardinerjevi in von Beckerathovi razli\xc4\x8dici pa v 7. vrstici 8. kolone) in Karna\xc5\xa1kem seznamu kraljev. Torinski seznam mu pripisuje 2 leti vladanja (\xc5\xa1tevilo meseev je izgubljeno) in 3 ali 4 dni. Ryholt mu pripisuje 2 in pol leti vladanja.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nNatn\xc4\x8den polo\xc5\xbeaj Merkaure Sobekhotepa v Trinajsti  dinastiji je zaradi nenatan\xc4\x8dne kronologije njegovih predhodnikov neznan. Po Torinskem seznamu kraljev je bil neposredni naslednik Sevd\xc5\xbekare Horija. Darrell Baker ga \xc5\xa1teje za 37., Kim Ryholt za 38., J\xc3\xbcrgen von Beckerath pa za 32. vladarja Trinajste dinastije, Niz njegovih naslednikov je zelo neznesljiv zeradi velike praznine v Torinskem seznamu. Izgubljenih je \xc5\xa1tiri do sedem ali celo osem imen.'